CELEX: 32008R1055
Language: hr
Date: 2008-10-27 00:00:00
Title: Uredba Komisije (EZ) br. 1055/2008 od 27. listopada 2008. o provedbi Uredbe (EZ) br. 184/2005 Europskog parlamenta i Vijeća u pogledu mjerila kakvoće i izvješća o kakvoći statistike platne bilance

02/Sv. 011
            
            
               HR
            
            
               Službeni list Europske unije
            
            
               205
            
         32008R1055
   
               L 283/3
            
            
               SLUŽBENI LIST EUROPSKE UNIJE
            
            
               27.10.2008.
            
         
      UREDBA KOMISIJE (EZ) br. 1055/2008
   od 27. listopada 2008.
   o provedbi Uredbe (EZ) br. 184/2005 Europskog parlamenta i Vijeća u pogledu mjerila kakvoće i izvješća o kakvoći statistike platne bilance
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 184/2005 Europskog parlamenta i Vijeća od 12. siječnja 2005. o statistici Zajednice u vezi s bilancom plaćanja, međunarodnom trgovinom uslugama i izravnim stranim ulaganjima (1), a posebno njezin članak 4. stavak 3.,
   budući da:
   
               (1)
            
            
               Uredbom (EZ) br. 184/2005 utvrđuje se zajednički okvir za sustavnu izradu statistike Zajednice u vezi s bilancom plaćanja, međunarodnom trgovinom uslugama i izravnim stranim ulaganjima.
            
         
               (2)
            
            
               Potrebno je odrediti zajedničke standarde kakvoće, kao i sadržaj i učestalost izrade izvješća o kakvoći u skladu s člankom 4. stavkom 3. Uredbe (EZ) br. 184/2005.
            
         
               (3)
            
            
               Mjere predviđene ovom Uredbom u skladu su s mišljenjem Odbora za platnu bilancu, koji je osnovan Uredbom (EZ) br. 184/2005,
            
         DONIJELA JE OVU UREDBU:
   Članak 1.
   Svake godine države članice dostavljaju izvješće o kakvoći izrađeno u skladu s pravilima utvrđenim u Prilogu.
   Članak 2.
   Države članice dostavljaju izvješća o kakvoći do 30. studenoga svake godine.
   Članak 3.
   Ova Uredba stupa na snagu 20. dan od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. listopada 2008.
      
         
            Za Komisiju
         
         Joaquín ALMUNIA
         
         
            Član Komisije
         
      
   
   
      (1)  SL L 35, 8.2.2005., str. 23.
   PRILOG
   1.   Uvod
   
   Izvješće o kakvoći sadrži kvantitativne i kvalitativne pokazatelje kakvoće. Komisija (Eurostat) dostavlja rezultate kvantitativnih pokazatelja za svaku državu članicu, izračunate na temelju dostavljenih podataka. Države članice ih tumače i komentiraju u skladu s vlastitim metodama prikupljanja podataka.
   2.   Raspored
   
   
               —
            
            
               Svake godine do kraja listopada Komisija (Eurostat) dostavlja državama članicama nacrte dokumenata za izradu izvješća o kakvoći, u koje je već djelomično unesena većina kvantitativnih pokazatelja te drugi podaci dostupni Komisiji (Eurostatu).
            
         
               —
            
            
               Svake godine do 30. studenoga države članice dostavljaju Komisiji (Eurostatu) popunjena izvješća o kakvoći.
            
         3.   Mjerila kakvoće
   
   Sljedeća mjerila kakvoće utvrđena su kao bitna: pravodobnost i pokrivenost podacima, metodološka pouzdanost, stabilnost, vjerojatnost, dosljednost i točnost. Iako je komponenta „točnost” konceptualno bitna, s njom se postupa zasebno kao sporednom komponentom budući da je povezana s kakvoćom pri unosu podataka.
   3.1.   Pravodobnost i pokrivenost podacima koji se dostavljaju Komisiji (Eurostatu)
   
   Ova se komponenta odnosi na poštivanje rokova za prijenos podataka i dostupnost podataka u odnosu na referentna razdoblja, te zemljopisnu podjelu i podjelu po stavkama i djelatnostima.
   3.2.   Metodološka pouzdanost
   
   Metodološka pouzdanost odnosi se na sukladnost s međunarodno prihvaćenim normama, smjernicama i dobrim praksama.
   Ova komponenta uključuje ograničeni broj pitanja iz područja metodologije, koja se mijenjaju iz godine u godinu, pri čemu je najvažnija sukladnost s međunarodno prihvaćenim normama. Države članice također moraju opisati glavne metodološke promjene do kojih je došlo u referentnom razdoblju i na koji način one utječu na kakvoću podataka.
   3.3.   Stabilnost
   
   Stabilnost se odnosi na što veću podudarnost između početne procijenjene vrijednosti i konačne vrijednosti.
   Ovo se sastoji od proučavanja opsega revizija, njihovog usmjerenja i usklađenosti kretanja dobivenih na temelju početnih i konačnih procjena.
   3.4.   Vjerojatnost
   
   Vjerojatnost se odnosi na nepostojanje nerazjašnjenih promjena.
   Države članice procjenjuju vlastite postupke unutarnje kontrole (jake i slabe strane), te opisuju buduće planove unaprjeđenja.
   3.5.   Dosljednost
   
   Dosljednost se odnosi na analize usklađenosti s dostavljenim podacima (unutarnja dosljednost), te s ostalim bitnim podacima slične prirode (vanjska dosljednost).
   3.6.   Točnost
   
   Točnost se odnosi na podudarnost između (konačne) procjene i stvarne vrijednosti populacije.
   Sadrži opisnu analizu glavnih izazova pri unaprjeđenju pokrivenosti podacima, i to na temelju niza parametara. Ovo se mjerilo smatra dodatnom komponentom kakvoće i ne uzima se u obzir pri ukupnoj ocjeni kakvoće.